text: Flere danskere dropper grænsehandlen
  24 juli 2014 kl. 07.30
  Et stigende antal danskere har droppet turen over grænsen efter slik og sodavand. Det viser en ny undersøgelse fra dataindsamlingsbureauet Norstat.
  54 procent af danskerne tager aldrig turen over grænsen for at købe billigt ind. Det er det højeste tal siden finanskrisen slog igennem i 2008, og en stigning på to procentpoint i forhold til sidste år.
  - Det giver god mening efter afgiftslettelserne og prisfaldene på øl og sodavand i Danmark. Med halvanden liter mærkesodavand til 10 kroner i danske butikker skal man være meget generet af den danske pant, hvis man kører langt for at grænsehandle, siger vicedirektør i De Samvirkende Købmænd, Claus Bøgelund Nielsen, til Flensborg Avis.
  Afgifterne på sodavand blev halveret i 2013 og i begyndelsen af 2014 blev de helt afskaffet.
  Ifølge Finansministeriet betyder afskaffelsen af sodavandsafgiften, at øl og sodavand for 360 millioner kroner vil blive solgt i danske butikker i stedet for tyske i 2014.
  Undersøgelsen:
  Norstat har i juli måned gennemført 1.005 internetbaserede interviews blandt et repræsentativt udsnit af den voksne danske befolkning.
  Sådan svarer de adspurgte i undersøgelsen
  Hvor ofte handler du over grænsenSvar i procent
      
      
            Oftere end én gang om måneden3
            Hver måned2
            Hver anden måned4
            4-5 gange om året9
            1-3 gange om året28
            Aldrig/sjældnere end 1 gang om året54
            Ved ikke1
  
  
  